**Vedlegg: Kort om de viktigste endringene i forslaget til ny PORT-rapportering**

Generelt er alle koder foreslått endret. Videre er strukturen endret for noen av rapportene og spesifika­sjonene, og det er foreslått at postene fordeles på fire rapporter, mot tre i dag. En del spesifikasjoner utgår, men andre kommer til.

***Hyppighet og frister:***

Det foreslås fortsatt kun årsrapportering og fristen for rapporteringen vil fortsatt være 31. mars, som i dag.

***Veiledning:***

Dagens generelle veiledning, veiledning til postene og statistiske kjennetegn forslås slått sammen i ett dokument. Det foreligger et utkast til veiledning som ikke er helt ferdigstilt, og som derfor er heftet med uklarheter og feil. Der hvor vi kjenner til at det er mangler, eller behov for kvalitetssikring, er det foran teksten merket >>. Dette gjelder eksempelvis henvisninger til regel­verk. Siden det løpende vil komme endringer i en veiledning, velger vi likevel å sende den ut nå – i håp om at den kan være til hjelp for pensjonskassene i tilbakemeldingen. Vi tar gjerne imot tilbakemelding om uklarheter og feil.

***Rapporter:***

Antallet rapporter økes fra 3 til 4.

*Årsbalanse:*

* + - * Rapportnummeret på dagens årsbalanse endret fra rapport 50 til rapport 10. Spesifikasjonene i balansen er noe redusert. I arkfanen «Rapport 10 m dagens» i det vedlagte regnearket er poster som er slått sammen fra dagens rapportering markert med lysegult. Videre er strukturen noe endret:
				+ Pantspesifikasjonen på utlån er nå lagt til et eget felt i stedet for som poster.
				+ Enkelte poster er foreslått skilt på om de føres i teknisk eller ikke-teknisk regnskap. Dette er markert med «T/IT» i porteføljefeltet, hvor verdiene 800 og 900 skal benyttes i rapporteringen. Symbolet på om postene skal fordeles på portefølje og kontrakt er endret fra hhv. «X» til «P» og fra «Y» til «Q», men med samme tallverdier.
				+ Underoppdeling av rentebærende verdipapirer etter løpetid og spesifikasjon av tapsned­skrivninger på utlån er flyttet til rapport 10 fra dagens rapport 51. Tilleggsspesifikasjoner

*Årsresultatregnskap:*

* + - * Rapportnummeret på dagens Årsresultatregnskap er endret fra rapport 20 til rapport 21. Også her er spesifikasjonene totalt sett noe redusert, men enkelte av dagens poster er delt. Fordi poster er flyttet eller noe endret i omfang, er det vanskelig å sammenligne dagens og ny rapport 21. Poster som er slått sammen er likevel forsøkt skissert med lysegul markering i arkfanen «Rapport 21 m dagens» i det vedlagte regnearket. Her vil vi kommentere følgende:
				+ Endringer i egenkapital fra dagens rapport 51 tatt inn i rapport 21 med færre spesifikasjoner og noe endret form.
				+ Underoppdeling av endringer i fond er i hovedsak fjernet. Det skyldes endringer som er foreslått i resultatanalysen i ny rapport 12, se nedenfor.
				+ Underoppdeling av premier er fjernet, fordi informasjonen vil framkomme av resultatanalysen i ny rapport 12, se nedenfor.
				+ Av- og nedskrivning, verdiendringer og gevinst/tap på ikke-finansielle eiendeler er skilt fra verdiendringer og gevinst/tap på de finansielle eiendelene og flyttet over til kostnader.
				+ Oppdelingen av driftskostnadene er noe endret. Dette er knyttet til behov i nasjonal­regnskapet.

*Landfordeling av balanseposter:*

* Landfordelingen av balanseposter i dagens rapport 51 er flyttet til en ny, egen rapport 13. Landfordeling av balanseposter.
	+ Balansen er utvidet til en fullstendig balanse, hvor også sum norske sektorer er med.
	+ Videre skilles det nå på norsk og utenlandsk valuta.
	+ På den annen side er antallet spesifikasjoner for hvert finansobjekt redusert.

*Tilleggsspesifikasjoner:*

* Noen tilleggsspesifikasjoner er fjernet eller redusert, mens andre er utvidet:
	+ Følgende spesifikasjoner utgår:
		- Tilleggsart 40 Underspesifikasjon av balanseposter – med unntak av de to spesifikasjonene som er flyttet til rapport 10 (se over).
		- Tilleggs art 64 Forpliktelser utenom balansen
		- Tilleggsart 82 - Kapitalavkastningsrente, Verdijustert kapitalavkastningsrente og Gjennomsnittlig beregningsrente for premiereserven.
		- Landfordeling av premien under tilleggsart 93. Spesifikasjon av resultatstørrelser
	+ Følgende spesifikasjoner er innført:
		- Bransjefordeling av sum premiereserve, pensjonskapital og pensjonsbeholdning under ny tilleggsart 41.
		- Bransjefordeling av postene i resultatanalysen under ny tilleggsart 43, hvor enkelte poster er slått sammen, mens andre er mer spsifisert.
		- Spesifikasjon av frigjort tilleggsavsetning fordelt på fond og bransje under ny tilleggsart 44.

***Sammenhengskataloger (linker):***

Dokumentet med sammenhengen mellom postene i ny PORT og postene i oppstillingsplanen er ikke ferdig utarbeidet. Hvordan vi mener postene i rapport 10 og rapport 21 skal konverteres over til oppstilllingsplanen er imidlertid angitt i kolonne «K» i kodelistene i det vedlagte regnearket.

***Regnearksmaler og feilkontrollnotat:***

Dette vil bli utarbeidet etter tilbakemelding fra pensjonskassene.